Ramstein légi támaszpont

A Ramstein légi támaszpont az amerikai légierő legnagyobb külföldi támaszpontja, Németországban, Kaiserslauterntől 12 km-re nyugatra található. Az amerikai légierő ezt a bázist használja az európai és közel-keleti feladatok ellátására. Innen indul utánpótlás Afganisztánba és Irakba, a sebesült amerikai katonák evakuálásának fő segítőpontja. Ezt a légi támaszpontot használja az USA a legtöbb dróntámadásának lebonyolítására is. 2004-ben 35 000 katona és 6000 civil dolgozott a támaszponton. 2005-ig amerikai atombombákat is tároltak itt. Története A második világháborúban Németország a közeli autópályát használta reptérnek. 1951 áprilisában Franciaország és az Egyesült Államok tárgyaltak egy Németországon belüli támaszpont létrehozásáról, amellyel a légteret felügyelni tudják. A már korábban itt található autópálya-szükségrepülőteret továbbépítették. A déli, landstuhli részt 1952-ben adták át, míg a Ramstein-Miesenbach-hoz tartozót 1953 közepén. A két repteret 1957. december elsején vonták össze, a létesítmény neve Ramstein–Landstuhl lett. 1958. augusztus elsején a bázis nevét Ramstein légi támaszpontra rövidítették. 1971-ig a támaszponton F–84 Thunderjetek és F–4 Phantom II-esek állomásoztak. Később a Military Airlift Command (MAC) – ma Air Mobility Command (AMC) szállítórepülőket is használ. Az Európában állomásozó amerikai légierő (United States Air Force in Europe, USAFE) Wiesbadenből a Ramsteinra költözött 1973-ban. 1974 júniusában pedig itt alakult meg a szövetséges európai légierő főhadiszállása (Headquarters Allied Air Forces Central Europe, HAAFCE). 1988. augusztus 28-án egy légi bemutatón szörnyű baleset részesei lettek a nézők. Az olasz Frecce Tricolori bemutatója közben az egyik gép alacsonyabban repült a megengedettnél, így összeütközött társával. A baleset 50 méterrel a föld felett és 300 méterre a nézőktől történt. Az égő roncs a tömegbe zuhant, 70 halottat és majdnem ezer sérültet hagyva maga után. A baleset utáni mentés szervezetlensége, az amerikai és a német katasztrófa-elhárító szervek eltérő szabályzatai miatt több sebesült a környező utakon tévelygő mentőautókban halt meg. A balesetet követően létrejött a Rammstein együttes, a banda Rammstein című száma emlékezés a tragédiára. 1994-ben hagyták el az utolsó F–16-os vadászgépek a repteret. A Rhein-Main légitámaszpont bezárása után 2005-ben Ramstein Európa legfontosabb katonai légi támaszpontjává vált. A nagy kihasználtság miatt egy második felszállópályát és kiszolgáló épületeket (kórházat, hangárokat stb.) építettek. A Közel-Keleten megsebesült amerikai katonákat ettől kezdve ide szállítják és itt látják el a Landstuhl Regional Medical Centerben. 2005 decemberében a CIA innen szállított rabokat az USA-ba. 2003. március 7. és 2006. április 10. között 150 német katonát vettek fel a légi bázis ellenőrzésére. Irodalom "Attack Against USAFE Ramstein". German Guerilla. 1981. augusztus 31. Baugher, J. "USAAS-USAAC-USAAF-USAF Aircraft Serial Numbers—1908 to present". att.net. 2011. május 27. dátummal az eredeti címről archiválva. Hozzáférés: 2019. január 14.. Endicott, Judy G. (1999) Active Air Force wings as of 1 October 1995; USAF active flying, space, and missile squadrons as of 1 October 1995. Maxwell AFB, Alabama: Office of Air Force History. CD-ROM. Maurer, Maurer (1983). Air Force Combat Units Of World War II. Maxwell AFB, Alabama: Office of Air Force History. ISBN 0-89201-092-4. Mueller, Robert (1989). Active Air Force Bases Within the United States of America on 17 September 1982. USAF Reference Series, Maxwell AFB, Alabama: Office of Air Force History. ISBN 0-912799-53-6 Ortiz, Elizabeth. "20th anniversary of USAFE headquarters bombing observed". dcmilitary.com. Comprint Military Publications. Hozzáférés: 2015. április 18.. : Cite has empty unknown parameter: |dead-url= (súgó)CS1 karbantartás: elavult archiválási szolgáltatás (link) Ravenstein, Charles A. (1984). Air Force Combat Wings Lineage and Honors Histories 1947–1977. Maxwell AFB, Alabama: Office of Air Force History. ISBN 0-912799-12-9. Rogers, Brian (2005). United States Air Force Unit Designations Since 1978. Hinkley, England: Midland Publications. ISBN 1-85780-197-0. Források http://www.ramstein.af.mil/ Archiválva 2021. március 18-i dátummal a Wayback Machine-ben További információk Hivatalos oldal A repülőtér aktuális időjárása a NOAA/NWS-től Baleset- és repülőesemény-történet az Aviation Safety Network adatbázisában